Author: Owner
Last saved by: Goran Stojic

LOZNI KALEM PRETVOREN U JEDNO OD NAJVEĆIH GRADILIŠTA U SRBIJI

    Grad je u komunalno opremenja ove zone uložio 250 miliona

*Za izgradnju vodovodne i  kanalizacione mreže,gasovod,izgradnju i asfaltiranje skoro tri kilometara saobraćajnica,investirano oko 250 miliona dinara
*Radove u radnoj zoni Lozni kalem obišao gradonačelnik, Darko Bulatović

           Gradočelnik Niša Darko Bulatović obišao je, sa saradnicima, završne radove na izgradnji saobraćajnica u radnoj zoni Lozni kalem u Niškoj banji, i posetio gradilište fabrike INI, čija se izgradnja, takođe, privodi kraju.
         Grad Niš je do sada u komunalno opremanje ove radne zone, u izgradnju vodovodne i kanalizacione mreže, gasovoda, izgradnju i asfaltiranje skoro tri kilometra saobraćajnica, investirao oko 250 miliona dinara.
        “Time su ispunjene sve obaveze Grada prema investitoru, a ujedno je stvoren prostor od skoro 30 hektara, kome je višestruko uvećana vrednost, i koji, zbog svoje opremljenosti, predstavlja  privlačan prostor za nove investitore, a pre svega one koji žele da se bave turizmom i pratećim  delatnostima”, kazao je gradonačelnik Niša, Darko Bulatović.
         U ovom trenutku, na uređenju saobraćajnica, trotoara, komunalne infrastrukture, kao i na izgradnji same fabrike, radi više od 250 ljudi. Taj broj radnika, kaže gradonačelnik Bulatovića, čini ga jednim od najvećih gradilišta u čitavoj zemlji i projektom od ogromnog značaja za Grad Niš.
       Fabrika IMI uskoro počinje sa radom, i u njoj će, po planovima investitora, biti otvoreno 1250 novih radnih mesta i to ne samo proizvodnih, već će, prema planovima, ovde raditi i više od 500 inženjera.
      Samo od poreza na zarade zaposlenih u ovoj fabrici, procenjuje se da će Grad imati prihode od oko 100 miliona dinara godišnje. To pokazuje da su  ulaganja u uređenje radne zone opravdana i da će se sva uložena sredstva vrlo brzo vratiti u budžet Grada, rekao je gradonačelnik Niša.
                                                                        V.P.
LEG:PROSTORU OD OKO 30 HEKTARA VIŠESTRUKO UVEĆANA VREDNOST:lokacija Lozni kalem

(Projekat “Nišlije se uključuju u odlučivanje” sufinansiran iz budžeta grada Niša)